Държавен вестник, бр. 11, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  11
4.2.2.3. минимум практически умения:
4.2.2.3.1. способност за извършване на лява 
сърдечна катетеризация чрез феморален артери­
ален достъп;
4.2.2.3.2. техническа сръчност за безопасно 
локализиране на аблационен катетър във всички 
сърдечни кухини и прилежащите съдове;
4.2.3. обучаващите се лекари не могат да взе­
мат самостоятелни решения относно индикациите, 
подхода за извършване на катетеризациите, пред- и 
следпроцедурните грижи за болните; 
4.2.4. всеки обучаващ се може да участва като 
оператор само под директното наблюдение на 
квалифициран кардиолог-електрофизиолог, който 
е изцяло отговорен за резултата от процедурата.
4.3. Изисквания за всички работещи в отделение 
за електрофизиологични интервенции:
4.3.1. спазване на правилата за безопасност на 
труда и радиационна защита;
4.3.2. удостоверение за правоспособност за 
работа с йонизиращи лъчи;
4.3.3. изпълнение на работата в съответствие 
със Закона за безопасно използване на ядрената 
енергия;
4.3.4. работещите лекари да извършват като 
първи оператор минимум 50 радиофреквентни 
аблации за една година при успеваемост не по-
малка от 80%.
4.4. Изисквания за началник на структура за 
електрофизиологични интервенции: 
4.4.1. да отговаря на условията по т. 4.1.1;
4.4.2. да има стаж поне 5 години в структура 
за електрофизиологични интервенции. 
4.5. Професионална дейност:
4.5.1. една инвазивна процедура се осъществява 
задължително от:
4.5.1.1. минимум двама лекари, единият от които 
е с право да работи като самостоятелен оператор;
4.5.1.2. минимум трима специалисти по здрав­
ни грижи;
4.5.1.3. друг персонал – един санитар.
4.6. Специалистите по здравни грижи:
4.6.1. притежават умения за включване на 
интравенозни медикаменти;
4.6.2. спазват правилата за работа в стерилни 
условия;
4.6.3. познават целия набор от катетри и кон­
сумативи;
4.6.4. умеят да промиват правилно катетрите 
и интродюсерите за избягване на емболизация, а 
също и правилно да почистват, стерилизират и 
съхраняват катетрите и консумативите;
4.6.5. познават основните медикаменти в кар­
диологията;
4.6.6. владеят методите за реанимация. 
5. Контрол на качеството
5.1. Задължително е въвеждането на програма за 
постоянно подобряване на качеството. Тя включва 
въвеждането и системното събиране, проследяване 
и анализиране на параметрите, които отразяват 
качеството и резултатите от извършените диагнос­
тични и интервенционални процедури. 
5.2. Основни елементи на програма за контрол 
на качеството са:
5.2.1. индивидуален процедурен обем и честота 
на големи усложнения;
5.2.2. процедурни усложнения на структурата 
за електрофизиологични интервенции;
5.2.3. клинична и демографска информация;
5.2.4. потвърждение на точността на данните;
5.2.5. сравнение на процедурните резултати с 
публикуваните в научната литература;
5.2.6. оценка на риска при пациентите.
5.3. Лечебните заведения, в които се осъществя­
ват инвазивни електрофизиологични интервенции, 
участват в общ регистър на национално ниво с 
данни за резултатите, включително и усложненията 
от извършените диагностични и интервенционални 
процедури. 
6. Сигурност и безопасност на пациентите и 
медицинския персонал 
6.1. Радиационната експозиция се измерва в 
единицата rem. Средната фонова радиационна 
експозиция е около 0,1 rem за година. Инвазив­
ните кардиолози получават допълнително 0.004 
до 0.016 rem за процедура. Максимално допус­
тимата експозиция за цялото тяло е 5 rem на 
година. Акумулираната максимална доза за цял 
живот не трябва да надвишава произведението от 
акумулираната rem експозиция × възрастта (или 
максимум 50 rem).
6.2. Радиационната експозиция се измерва с 
рентгенови филмови или транслуминесцентни 
дозиметри: 
6.2.1. препоръчва се да се носят два дозиметъ­
ра, един на защитната яка и един под защитната 
престилка на нивото на кръста. 
6.3. Разсеяното лъчение се редуцира чрез на­
маляване на броя на проекциите с увеличение, 
използване предимно на безфилмово снимане, 
максимално приближаване на електроннооптичния 
преобразувател до пациента и максимален кило­
волтаж, даващ приемлива контрастност на образа 
(с оглед намаляване на генерираните милиампери). 
По-голямата част от радиационната експозиция по 
време на интервенционални процедури се дължи 
на разширеното използване на флуороскопия. 
6.4. Подходящото колимиране и използването 
на целия набор от защитни средства са важни за 
редуциране на експозицията. Същите правила ва­
жат и за намаляване на експозицията на пациента 
към разсеяното лъчение.
7. Специални изисквания към отделението/сек­
тора за инвазивна електрофизиология, в което се 
обучават специалисти 
7.1. Обем на извършените аблационни проце­
дури – над 300 годишно.
7.2. Наличие на отделение/клиника по карди­
охирургия към същото лечебно заведение.
7.3. Поддържане на достъпна за външен кон­
трол електронна база данни, съдържаща имената 
на операторите, броя, вида и компликациите на 
аблациите.
7.4. Наличие на поне двама специалисти, от­
говарящи на изискванията на т. 4.1.1.4 и т. 4.1.1.5: 
7.4.1. изисквания към ръководителя на специ­
ализацията: 
7.4.1.1. лекар с призната специалност по кар­
диология;